Document ID: 31986R1455

NEUVOSTON ASETUS (ETY) N:o 1455/86 annettu 13 päivänä toukokuuta 1986 Espanjan ja Portugalin liittymisasiakirjan Espanjassa ja Portugalissa tuotettujen rapsin-, rypsin- ja auringonkukansiementen takuujärjestelmän soveltamista koskevan 96 ja 294 artiklan mukauttamisesta
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen,
ottaa huomioon Espanjan ja Portugalin liittymisasiakirjan ja erityisesti sen 89 artiklan 2 kohdan ja 234 artiklan 3 kohdan,
ottaa huomioon komission ehdotuksen(),
ottaa huomioon edustajakokouksen lausunnon(),
sekä katsoo, että
rasva-alan yhteisestä markkinajärjestelystä 22 päivänä syyskuuta 1966 annetun neuvoston asetuksen N:o 136/66/ETY(), sellaisena kuin se on viimeksi muutettuna asetuksella (ETY) N:o 1454/86(), 24 a artiklassa säädetään ennen tätä viimeistä muutosta takuukynnysjärjestelmästä; asetuksen 1454/86 27 a artiklassa mainittu järjestelmä korvataan taattujen enimmäismäärien järjestelmällä, ja
Espanjan ja Portugalin liittymisasiakirjan 96 ja 294 artiklassa säädetään näitä valtioita koskevista erityisistä takuukynnyksistä; mainitut artiklat olisi mukautettava asetuksen N:o 136/66/ETY viimeiseen muutokseen,
ON ANTANUT TÄMÄN ASETUKSEN:
1 artikla
Joka kerran, kun Espanjan ja Portugalin liittymisasiakirjan Espanjassa ja Portugalissa tuotettujen rapsin-, rypsin- ja auringonkukansiementen takuujärjestelmän soveltamista koskevissa 96 ja 294 artiklassa esiintyy maininta "takuukynnys" tai "takuukynnykset", se on korvattava maininnalla "taattu enimmäismäärä" tai "taatut enimmäismäärät".
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 13 päivänä toukokuuta 1986.

Labels: 11
15
17